75. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 330 της 10/13 Αυγ. 1979 (ΦΕΚ Β΄  679) Περί τροποποιήσεως και συμπληρώσεως του Εσωτερικού Κανονισμού Αμειβομένων Ποδοσφαιριστών και άλλων τινων διατάξεων αφορωσών τους Επαγγελματίας Ποδοσφαιριστάς. Έχοντες υπ’ όψει: 1.Τις διατάξεις του Νόμ. 75/1975 «περί οργανώσεως του Εξωσχολικού Αθλητισμού και ρυθμίσεως συναφών θεμάτων», όπως τροποποιήθηκαν και συμπληρώθησαν με τους Νόμ. 423/1976 «περί Γυμναστηρίων και ρυθμίσεως θεμάτων αφορώντων εις τον Εξωσχολικόν Αθλητισμόν και 665/1977 «περί τροποποιήσεως και συμπληρώσεως της περί Εξωσχολικού Αθλητισμού και Γυμναστηρίων νομοθεσίας και λοιπών διατάξεων». 2.Τις διατάξεις του Νόμ. 879/1979 «περί Ποδοσφαιρικών Ανωνύμων Εταιρειών». 3.Την υπ’ αριθ. 8559/10.8.79 εισήγησιν της Ελληνικής Ποδοσφαιρικής Ομοσπονδίας. 4.Σχετικήν πρότασιν του Γενικού Γραμματέως Αθλητισμού, αποφασίζομεν: 1.Η παρ. 1 του άρθρ. 15 του Εσωτερικού Κανονισμού Αμειβομένων Ποδοσφαιριστών αντικαθίσταται ως εξής: 1)«Αι εις τους αμειβομένους ποδοσφαιριστάς κατά μήνα χορηγούμεναι τακτικαί παροχαί, καθορίζονται από δραχ. 3.500 έως δραχ. 8.000». 2.Η υπό της παρ. 3 του άρθρ. 14 του Εσωτερικού Κανονισμού Αμειβομένων Ποδοσφαιριστών προβλεπομένη διαδικασία ανανεώσεως της συμβάσεως ποδοσφαιριστού ο οποίος συνεπλήρωσε με την ιδιότητα του αμειβομένου οκταετία κατά τας κειμένας διατάξεις και δεν έκανε χρήσιν των οικείων διατάξεων για την αποχώρησίν του, ειδικά προκειμένου δια την ποδοσφαιρικήν περίοδον 1979-1980 και δια τους ποδοσφαιριστάς που ανήκουν σε Σωματεία Α΄ Εθνικής Κατηγορίας ή σε Ποδοσφαιρικές Ανώνυμες Εταιρείες, καθορίζεται ως κάτωθι:  «Το Σωματείο Α΄ Εθνικής Κατηγορίας ή η Ποδοσφαιρική Ανώνυμος Εταιρεία που έχουν εις την δύναμίν τους Σελ.646,5890(β) Τεύχος Η32-Σελ.112   200 32.Η.δ.74-77 Εξωσχολική Σωματική Αγωγή ποδοσφαιριστήν ο οποίος εμπίπτει εις την ανωτέρω περίπτωσιν δικαιούνται να προβούν εις την μονομερή ανανέωσιν της σχετικής μετά του ποδοσφαιριστού συμβάσεως δι’ εν εισέτι έτος, εφ’ όσον δηλώσουν τούτο εγγράφως εις την Ε.Π.Ο. δια συστημένης επιστολής ή δια καταθέσεως παρ’ αυτή ταύτης, μέχρι και την 15 Αυγ. 1979 και καταθέσουν, μέχρι της αυτής ως άνω χρονολογίας εις το ταμείον της Ε.Π.Ο. και υπέρ του ποδοσφαιριστού αυτού το ποσό των δραχ. 150.000».

[Source: greek_legal_code_raptarchis | Tokens: 2044]